Սա, այսպես ասած` որպես իմ հասցեին հնչեցված կամ նույնիսկ չհնչեցված, բայց մտածված մեղադրանքներին պատասխան։ Ընդ որում` մի կարևոր բան էլ ընդգծեմ. ես իմ հայացքների, մտքերի ու գաղափարների համար որևէ մեկի առաջ արդարանալու չունեմ ու ոչ մեկին հաշվետու չեմ։ Ես հաճույքով պարզաբանում եմ իմ կարծիքը, եթե դրա մասին կոռեկտ հարցնում են կամ դրա անհրաժեշտությունը տեսնում եմ, բայց ոչ ավելին։ Ըստ այդմ` եթե անգամ ես լինեի այդ գործարքի կողմնակից, ես հենց այդպես էլ կասեի. «ես համարում եմ, որ այդ գործարքը մեզ պետք է, լավ եմ անում, որ այդպես եմ համարում»։ Սեփական գաղափարներն իմ վզին փաթաթելու ցանկացած փորձ ժամանակի անտեղի ծախս է. իմ գաղափարները ես ինքս եմ ձևավորում` այո, այդ թվում այլ մարդկանց հետ մտքերի փոխանակման արդյունքում։